Vietnamkrieg

Dr **Vietnamchrieg** (, vietnamesisch **' „Vietnamchrieg“ oder (sältener) **' „Amerikanische Chrieg“) isch e Däil vom ene Komflikt in Indochina gsi, wo über driissig Joor lang duurt het. Dr Komflikt het 1945 mit em Widerstand vo de vietnamesische Kommuniste und andere Gruppierige gege die domooligi franzöösischi Kolonialmacht aagfange und isch vo 1957 as Bürgerchrieg zwüsche Nord- und Südvietnam witergange. In de 1960er Joor häi die Veräinigte Staate s westlig orientierte Südvietnam afo understütze, zerst nume mit Milidäärberooter, vo 1965 aa au mit eme massive Iisatz vom äigene Milidäär. 1973 het sich d USA zruggzooge, und 1975 isch Südvietnam dur nordvietnamesischi Drubbe bsetzt und s Land widerveräinigt worde. Dr Vietnamchrieg isch e so genannte Stellverdräterchrieg im Kontext vom Chalte Chrieg. 

D Bezäichnig **Zwäite Indochinachrieg** wird mäistens sünonüüm verwändet, allerdings wärde in däm Begriff au d Chrieg in Kambodscha und Laos iibezooge, wo zur gliiche Zit uskämpft worde si, im Weste aber weeniger bekannt si. Wenn aber nid explizit vom Chrieg in Vietnam d Reed isch, sött mä die Bezäichnig vorzie.

Sit dr Indochinakomferänz 1954 isch Vietnam in e kommunistische Norde und en antikommunistische Süüde däilt gsi, was am Aafang nume e Provisorium hätt sölle si. Schon e baar Joor druf isch im Süde e Bürgerchrieg usbroche zwüsche dr Regierig und de Ufständische, dr Nazionale Front für d Befreijig vo Südvietnam (abkürzt FNL – *Front National de Libération* –, au NFL, im allgemäine Sproochgebruuch *Vietcong*) wo vo de Kommuniste dominiert und vo Nordvietnam understützt worde isch. Die Entwicklig häi die Veräinigte Staate as Bedroig vo iire Inträsse usgläit, vor allem wil si s as Däil vom Kampf vo kommunistische Chreft gege westlig orientierti Staate in ganz Südostasie gsee häi (Dominotheorii). Die offnigi Interwenzioon vo de USA het mit dr Bombardierig vo Nordvietnam am 2.&nbsp;Merz 1965 aagfange. Am 8.&nbsp;Merz 1965 si die erste regulääre US-Kampfdrubbe im Land achoo. Scho vorhäär isch s südvietnamesische Reschiim mit immer mee „Milidäärberooter“ gege d Guerilla vo dr FNL understützt worde. Dr Vorwand für dr Iidritt in Chrieg vo de USA isch dr fingierti Tonkin-Zwüschefall gsi, won e bewusste Falschmäldig gsi isch und d Regierig vom Johnson het dr US-Kongräss chönne überzüüge, ass er en offnigi Interwenzioon sött legitimiere.

D Sowjetunion und d Volksrepublik China häi Nordvietnam milidäärisch ghulfe. Vo 1970 aa häi die Veräinigte Staate iiri milidäärische Akzioone, bsundrigs die verheerende Bombardierige, uf d Noochberstaate Kambodscha und Laos usgwitet. Iir Zil, wo gsi isch Südvietnam z stabilisiere, häi d USA aber nid erräicht, sodass vo 1969 bis zum Merz 1973 d US-Drubbe wider us Südvietnam abzooge worde si. Dr Chrieg het mit dr Iinaam vo Sàigòn am 30.&nbsp;April 1975 dur nordvietnamesischi Drubben gändet und s Land isch wider veräinigt worde.

Im Vietnamchrieg si uf dr vietnamesische Site öbbe drei Millioone Lüt umchoo, doodrvo si zwäi Millioone Zivilpersoone gsi. No zwäi Millioone Mensche si verstümmlet worde und zuesätzlig 2 Millioone si giftige Chemikalie usgsetzt worde. Uf dr amerikanische Site si öbbe 58'000 Soldaate umchoo. Dr Widerstand gegen e Chrieg in de USA sälber isch grooss gsi. Es isch e groossi Antichriegs-Beweegig vor em Hindergrund vo dr 68-Beweegig entstande. D Antwort vom Staat isch illegali Überwachig dur d Operation CHAOS vom Uslandsghäimdienst CIA gsi, Repressioon im Raame vo dr Operazioon COINTELPRO vom FBI, und mit Gwalt, wo döödligi Schusswaffe gege Demonstrante brucht worde si wie bim Kent-State-Massaker.

## Litratuur
* *The encyclopedia of the Vietnam War: a political, social, and military history*, hrg. von Spencer C. Tucker, Santa Barbara, Calif.: ABC-CLIO, 2. Auflage 2011, 4 Bände
* Wilfred Burchett: *Partisanen contra Generale*. Verlag Volk und Welt, Berlin 1965, ASIN B000NG0YPC
* Kuno Knöbl: *Victor Charlie: Viet Cong - Der Unheimliche Feind*. Wilhelm Heyne Verlag, München 1968, ASIN B0000BS1RQ
* Ronald Spector: *After Tet: The Bloodiest Year in Vietnam*. The Free Press, New York 1993, ISBN 0-02-930380-X
* Paul Elliott: *Vietnam – Conflict & Controversy.* 1998, ISBN 1-85409-320-7
* Oriana Fallaci: *Wir, Engel und Bestien. Ein Bericht.* Econ-Verlag, Düsseldorf/Wien 1970, ISBN 3-430-12603-7; zuletzt *Wir, Engel und Bestien. Ein Bericht aus dem Vietnamkrieg.* dtv, München 1988, ISBN 3-423-10259-4
* Gilles Férier: *Les trois guerres d'Indochine.* Presses Universitaires de Lyon, 1994, ISBN 2-7297-0483-3
* Philippe Franchini: *Les guerres d'Indochine.* Pygmalion, Paris 1997, ISBN 2-85704-267-1
* Marc Frey: *Geschichte des Vietnamkriegs. Die Tragödie in Asien und das Ende des amerikanischen Traums.* Beck, München 1998, ISBN 3-406-42078-8; 7. durchges. Aufl., 2004, ISBN 3-406-45978-1
* Michael Herr: *An die Hölle verraten = Dispatches.* Rogner und Bernhard, München 1979, ISBN 3-8077-0101-X
* Seymour Hersh: *My Lai 4: A Report on the Massacre and its Aftermath.* 1970, ISBN 0-394-43737-3
* Peter Jaeggi: *Als mein Kind geboren wurde, war ich sehr traurig. Spätfolgen des Chemiewaffen-Einsatzes im Vietnamkrieg.* Lenos-Verlag, Basel 2000, ISBN 3-85787-298-5 (Katalog zur gleichnamigen Fotografieausstellung)
* Gabriel Kolko: *Anatomy of a War. Vietnam, the United States and the Modern Historical Experience.* 2001 (urspr. 1987) ISBN 1-84212-286-X
* 
* 
* 
* Gabriel Kolko: *Vietnam: Anatomy of a Peace.* 1997, ISBN 0-415-15990-3
* Guenter Lewy: *America in Vietnam.* Oxford University Press 1978, ISBN 0-19-502732-9
* 
* Robert S. McNamara und Brian VanDeMark: *Vietnam. Das Trauma einer Weltmacht.* Spiegel-Buchverlag, Hamburg 1995, ISBN 3-455-11139-4
* Lt. Gen. Harold G. Moore & Joseph L. Galloway: *We Were Soldiers Once…And Young.* 2002, ISBN 0-06-050698-9
* Jonathan Neale: *Der Amerikanische Krieg. Vietnam 1960-1975.* Atlantik-Verlag, Bremen 2004, ISBN 3-926529-17-2
* Tim Page: *Ein anderes Vietnam. Bilder des Krieges von der anderen Seite.* National Geographic. Hamburg 2002, ISBN 3-934385-65-6 (Buch mit Fotos und Berichten nordvietnamesischer Fotografen, die den Krieg dokumentierten)
* Jacques Portes: *Les Américains et la guerre du Vietnam.* Editions Complexe, Paris, 1999, ISBN 2-87027-471-8
* Peter Scholl-Latour: *Der Tod im Reisfeld. Dreißig Jahre Krieg in Indochina.* Deutsche Verlags-Anstalt, Stuttgart 1980, ISBN 3-421-01927-4; zuletzt dtv, München 2000, ISBN 3-423-36173-5
* Neil Sheehan: *Die große Lüge. John Paul Vann und Amerika in Vietnam.* Europaverlag, Wien/Zürich 1992, ISBN 3-203-51149-5
* Stanley Karnow: *Vietnam, a history*. Penguin Books, New York 1997, ISBN 0-670-74604-5
* Rolf Steininger: *Der Vietnamkrieg.* Fischer-Taschenbuch-Verlag, Frankfurt 2004, ISBN 3-596-16129-0
* William Appleman Williams: *America in Vietnam: A Documentary History.* 1989, ISBN 0-385-19752-7
* Andreas Margara: *Der Amerikanische Krieg. Erinnerungskultur in Vietnam.* Berlin 2012, ISBN 978-3-940132-48-2 
* Bernd Greiner: *Krieg ohne Fronten. Die USA in Vietnam*. Verlag Hamburger Edition 2007, ISBN 978-3-936096-80-4
* Anton Legler, Kurt Hubinek: Der Krieg in Vietnam I. Bericht und Bibliographie bis 30. September 1968. Bernard & Graefe Verlag für Wehrwesen, ISBN 978-3-7637-0208-4.
* Anton Legler, Frieda Bauer: Der Krieg in Vietnam II. Bericht und Bibliographie (Oktober 1968 - September 1969). Bernard & Graefe Verlag für Wehrwesen, 1971, ISBN 978-3-7637-0211-4.
* Anton Legler, Frieda Bauer: Der Krieg in Vietnam III. Bericht und Bibliographie von Oktober 1969 bis September 1971. Bernard & Graefe Verlag für Wehrwesen, 1973, ISBN 978-3-7637-0213-8.
* Anton Legler, Frieda Bauer: Der Krieg in Vietnam IV. Bericht und Bibliographie. Oktober 1971 - Januar 1973. Bernard & Graefe Verlag für Wehrwesen, 978-3763702169
* Anton Legler, Frieda Bauer: Der Krieg in Vietnam V. Bericht und Bibliographie Januar 1973 - Mai 1975. Bernard & Graefe Verlag für Wehrwesen, ISBN 978-3-7637-0217-6.
* Philip D. Beidler: *Late thoughts on an old war: the legacy of Vietnam*, Athens [u. a.]: Univ. of Georgia Press, 2004, ISBN 0-8203-2589-9
* Jürgen Horlemann/Peter Gäng: Vietnam - Genesis eines Konflikts, edition suhrkamp 173, Frankfurt am Main 1966

## Weblingg

* Fotene über en Iisatz vo amerikanische Soldaate
* Dr. Karl-Reiner Fabig: ''Neuberechnung über den Einsatz von Agent Orange in Vietnam''
* Vietnam War Bibliography von Edwin E. Moïse (englisch)
* Almanach vo dr ''Air Force Association'' über die amerikanischi Luftchriegsfüerig z Vietnam (änglisch)
* Vietnam War Collection (änglisch)
* Vietnam Histories, CIA (änglisch)

## Äinzelnoochwiis